Onírúirú àrà ní wọ́n dá o! Nkan bíì ọgọ́rùn-ún ọpọ́n àti ọkọ̀-ojú-omi ní wọ́n dárà lórí odò Thames fún ọjọ́ méjì. Elizabeth fúnrarẹ̀ wà nínú ọ̀ka nínú àwọn ọkọ̀-ojú-omi yìí. Bíótilẹ̀jẹ́pé òjò nrọ̀, kò dí ayẹyẹ náà lọ́wọ́ rárá. Ní ọjọ́ kẹẹ̀rin ètò yìí, ìyẹn ọjọ́ Ìṣẹ́gun, Elizabeth ati Àrẹ̀mọ rẹ̀ Charles àti aya rẹ̀, àti àwọn ọmọ àrẹ̀mọ William àti Harry pẹ̀lú ìyàwó William, wọ́n yọjú sí èrò nlá tí wọ́n péjọ sí iwájú àfin rẹ̀. Èyí mú kí wọ́n pariwo kí wọ́n sì pàtẹ́wọ́ kárakára, tí inú u gbogbo wọ́n ndùn gigi nítorípé wọ́n nífẹ̀ ẹ Ọba-bìnrin yìí púpọ̀. Kíákíá wọ́n bẹ̀rẹ̀ orin kíkọ tí wọ́n máa nkọ fún ọba ní ilẹ̀ náà. Orin náà túmọ̀ pé kí Ọlọ́run dá ọba wọ́n sí o! Bí wọ́n ti nkọ orin yìí tán ni oríṣìíríṣìí ọkọ̀-òfurufú fò kọ̀já lókè e àfin náà. Ọkọ̀-ofurufú ti wọ́n fi njagun ní wọ́n jẹ́. Ọ̀wọ̀ nlá sì ni wọ́n fi bù fún Elizabeth nítoripé ti àtijọ́ ni wọ́n, àwọn èyí tí wọ́n fi jagun nla kan nígbàtí ọba-bìnrin yìí kọ́kọ́ gorí oyè. Èyí tún mú kí gbogbo èrò kígbe kí wọ́n sì pàtẹ́wọ́. Lẹ́hìn èyí ni Elizabeth àti àwọn ẹbí i rẹ̀ padà sínú àfin lọ.
Oniruiru ara ni won da o! Nkan bii ogorun-un opon ati oko-oju-omi ni won dara lori odo Thames fun ojo meji. Elizabeth funrare wa ninu oka ninu awon oko-oju-omi yii. Biotilejepe ojo nro, ko di ayeye naa lowo rara. Ni ojo keerin eto yii, iyen ojo Isegun, Elizabeth ati Aremo re Charles ati aya re, ati awon omo aremo William ati Harry pelu iyawo William, won yoju si ero nla ti won pejo si iwaju afin re. Eyi mu ki won pariwo ki won si patewo karakara, ti inu u gbogbo won ndun gigi nitoripe won nife e Oba-binrin yii pupo. Kiakia won bere orin kiko ti won maa nko fun oba ni ile naa. Orin naa tumo pe ki Olorun da oba won si o! Bi won ti nko orin yii tan ni orisiirisii oko-ofurufu fo koja loke e afin naa. Oko-ofurufu ti won fi njagun ni won je. Owo nla si ni won fi bu fun Elizabeth nitoripe ti atijo ni won, awon eyi ti won fi jagun nla kan nigbati oba-binrin yii koko gori oye. Eyi tun mu ki gbogbo ero kigbe ki won si patewo. Lehin eyi ni Elizabeth ati awon ebi i re pada sinu afin lo.